**ΑΠΟΣΠΑΣΜΑ**

**Από το πρακτικό της αριθμ. 31ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 260**

**Μη Άσκηση έφεσης κατά της 176/20 απόφασης του Ειρηνοδικείου Λιβαδειάς**

Στη Λιβαδειά σήμερα 04η Οκτωβρίου 2021 ημέρα Δευτέρα , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 18402/30-09-2021 (σε ορθή επανάληψη) έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα οκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος 1. Παπαϊωάνου Λουκάς-Αντιπρόεδρος

2. Καλογρηάς Αθανάσιος

3. Νταντούμη Ιωάννα

4. Καράβα Χρυσοβαλάντου – Βασιλική Aν και είχε νόμιμα προσκληθεί

5. Μερτζάνης Κωνσταντίνος

6. Καπλάνης Κωνσταντίνος

7. Μπράλιος Νικόλαος

8.Καραμάνης Δημήτριος

Ο Πρόεδρος της Οικονομικής Επιτροπής εισηγούμενος το 2ο θέμα της ημερήσιας διάταξης έθεσε υπόψη των μελών το με αριθ. πρωτ.18304/29-09-2021 έγγραφο της Νομικής Συμβούλου του Δήμου Λεβαδέων κ. Λάμπρου Ιωάννας στο οποίο αναφέρονται τα παρακάτω:

*Με την από 27-12-19 αγωγή του ο Δ. Α. Μ. αιτούνταν το ποσόν των 5.723,19 € για χωματουργικές εργασίες που εκτέλεσε και συγκεκριμένα για το έργο “ καθαρισμός- εκχιονισμός” των δρόμων της ΤΚ Αγίου Γεωργίου, Κορωνείας, Αγίας Άννας, Αγίας Τριάδας, Ελικώνα και Ανάληψης.*

*Τις εργασίες με μηχανήματα είχε αναλάβει με προφορική σύμβαση έργου (την 5183/2-3-15 (συν 1) τον Φεβρουάριο του 2015 που είχε συνάψει με την τότε Δήμαρχο, οι δε εργασίες παρελήφθησαν από το Δήμο με το από 3-4-15 πρωτόκολλο.*

*Εκδόθηκε το 371/15 τιμολόγιο πλην όμως το Ελεγκτικό συνέδριο δεν το θεώρησε λόγω της μεταγενέστερης υπογραφής της σύμβασης- (πράξη 31/27-5-15) (συν 2).*

*Ο Δ. Μ. άσκησε αγωγή αγωγή κατά του Δήμου και αυτή έγινε δεκτή από το Ειρηνοδικείο Λιβαδειάς (συνημμένο 3) 176/20.*

*Με αυτά τα δεδομένα, ότι 1) ο Δήμος Λεβαδέων είχε εκδώσει ήδη το ΧΕΠΕ 58/15 ένταλμα πληρωμής του Δ. Μ. 2) ότι το έργο έχει εκτελεστεί και υπάρχει προς τούτο το από 3-4-15 πρωτόκολλο παραλαβής, (συνημμένο 4),*

*η άσκηση έφεσης είναι απολύτως άσκοπη και μόνον θα επιβάρυνε το Δήμο με πρόσθετους δικαστικούς αγώνες.*

Η Οικονομική Επιτροπή λαμβάνοντας υπόψη :

- Το με αριθ. πρωτ.18304/29-09-2021 έγγραφο της Νομικής Συμβούλου του Δήμου Λεβαδέων που είχε διανεμηθεί .

-Την 176/2020 απόφαση του Ειρηνοδικείου Λιβαδειάς

- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα

αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

- Την παρ. 1 του άρθρου 10 της από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

- Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».

- Τις διατάξεις του άρθρου 3 του Ν. 4623/9-8-2019 (που αντικατέστησε το άρθρο 72 του Ν. 3852/10)

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Την μη Άσκηση έφεσης κατά της 176/2020 απόφασης του Ειρηνοδικείου Λιβαδειάς.-

**Η απόφαση πήρε αριθμό 260/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 05-10-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος

7. Καραμάνης Δημήτριος